stanford-oval/wikipedia huggingface dataset:
Jouhteninen (saari)
Historiaa > Jääkauden muodostuma

Edellä mainittu harjujakso liittyy etelässä sijaitsevan Jaamankankaan muodostumiseen viime jääkauden loppuvaiheessa. Rakenteellisesti Jouhteninen poikkeaa paljon muista Höytiäisen isoimmista saarista. Se on kovin monimuotoinen ja koostuu pääosin sorasta ja hiekasta, eikä sillä näytä olevan mitään samanlaisuutta Höytiäisen muihin jäätikköjokimuodostumiin. Sen onkin ymmärretty syntyneen sulavan mannerjään keskeen avautuneeseen halkeamaan, johon ympäröivältä jäätiköltä virtaavat sulamisvedet ovat kasanneet todella suuret määrät soraa ja hiekkaa. Harjuaineksen sisään on hautautunut myös valtavia määriä eri näköisiä jäälohkareita, jotka sulettuaan jättivät jälkeensä paljon "kuolleen jään kuoppia" eli niin sanottuja suppia. Tyypillisimmillään kuopat ovat kattilamaisia painanteita, kuten Jouhtenisessa sijaitseva Sirnitsalammen suppa. Nykyisin enimmät supista ovat lampia, suuria kuoppia tai pieniä järviä, ja mm. Sirnitsalampi on veden valtaama suppa.
Historiaa > Kansantarina: Erakko

Korkeimman mäen nimi Sirnitsa tulee venäjän kielen sanasta tsernets eli ”musta kaapu”. Saaren tarinoissa puhutaan mustakaapuisesta munkista, Petri Iivanaisesta, joka eli neljäkymmentä vuotta saarella erakon elämää. Syitä munkin erakoitumiseen olivat rakkaus, petos ja katumus, jonka paineita munkki ei enää kestänyt ja siksi hän vetäytyi yksinäisyyteen saarelle. Traagisen tarinan käänteistä voi lukea esimerkiksi kokoelmasta ”Karjalan kankahilta” tai kirjasta ”Tarunhohtoinen Höytiäinen”.
Historiaa > Trombi

20. elokuuta 2004 pyyhkäisi trombimyrsky Polvijärveltä Höytiäisen yli Kontiolahdelle. Tuhoalueen kokonaislaajuus oli noin 500 hehtaaria, joista Jouhtenisen luonnonsuojelualueelle kohdistui 24 hehtaarin metsänkaato . Alue on jätetty myrskyn jälkeiseen tilaan. Turisteille on järjestetty trombiretkeilyjä.
Aiheesta muualla

Jouhtenisen luonnonsuojelualue, luontoon.fi
Rajajärvet

| Rajajärvet |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna, Asikkala
Koordinaatit:  61°12′59″N, 25°12′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskujoki:  Ränskälänoja 
Järvinumero:  35.836.1.010
Mittaustietoja
Pinnankorkeus:  151,5 m  
Rantaviiva:  0,68 km  
Pinta-ala:  1,21 ha  
 fiRajajärvet 
Rajajärvet  eli myös Ylinen Rajajärvi  on Päijät-Hämeessä Asikkalan ja Hämeenlinnan rajalla sijaitseva lampi. Nimitys viittaa yksittäiseen järveen, mutta paikalla on nykyään kolmen lammen sarja. Järvien länsirannat kuuluvat Evon retkeilyalueeseen .
Maantietoa

Kolmesta lammesta alimman ja suurimman pinta-ala on 1,2 hehtaaria ja se on 250 metriä pitkä ja 100 metriä leveä. Se sijaitsee metsäalueen keskellä kahden mäen välisessä laaksossa. Sen rantaviivan pituus on 700 metriä ja rannat ovat metsämaata. Lammen länsirantaa viistää Ränskälänojaa seuraileva tie, josta poikkeaa itään metsäautotie. Tämän tien varressa sijaitsee vapaa-ajan asunto. Ränskälänojaa seuraa myös Asikkalan ja Hämeenlinnan välinen kuntaraja. Länsirannat ovat luonnonsuojelualuetta.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon lampi kuuluu. Lammen vedenpinnan korkeus on 151,5 metriä mpy. Ränskälänoja on järven läpivirtausjoki, joka toimii samalla kunnan rajajokena Asikkalan ja Hämeenlinnan välillä. Sama joki muuttuu alempana nimeltään Arranjoeksi, ja sitten Isojoeksi ja lopulta Mustajoeksi. Mustajoki laskee Pääjärveen.
Rekijärvi (Suojärven piiri)

| Rekijärvi Рекиярви |
| --- | --- |
Maanosa:  Eurooppa
Valtiot:  Venäjä
Alue:  Karjalan tasavalta
Piiri:  Suojärven piiri
Koordinaatit:  61°53′21″N, 31°12′21″E
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Jänisjoen vesistöalue Ulmosenjoen valuma-alue
Tulo-oja:  suo-oja
Laskuoja:  oja Sarkajokeen
Mittaustietoja
Pinnankorkeus:  74,8 m  
Pituus:  1,1 km
Leveys:  0,61 km
Saaria:  1
:  Kuuransaari
 fiRekijärvi 
Rekijärvi (ven. Рекиярви) on Venäjällä Karjalan tasavalta Suojärven piiri sijaitseva järvi, jonka lasku-uoma laskee Sammallammen kautta Sarkajokeen.
Maantietoa

Rekijärvi on 1,1 kilometriä pitkä ja noin 600 metriä leveä. Se sijaitsee noin kolme kilometriä Suistamosta kaakkoon päin Sarkajoen eteläpuolella. Järven silmiin pistävin piirre on pitkälle järven keskiosaan työntyvä Tikkaniemi sekä suuri Kuuransaari (Куурансаари). Lisäksi on saaren pohjoispuolella matalaa suorantaa, joka on satelliittivalokuvien perusteella kasvamassa kiinni saareen. Järven ympäristö on kangasmetsää ja osa harjujaksoa, joka jatkuu myös läheiselle Suistamonjärvelle asti . Järven matalat rannat ovat hiekkapohjaisia ja kivisiä, mutta suorannat ovat myös tavallisia. Vanhoissa suomalaisissa kartoissa on järvellä yksi maatila järven länsirannalla. Nykyään on järvi autio. Järven pohjoispuolella kulkee Suistamon ja Leppäsyrjän välinen maantie.
Vesistösuhteita

Rekijärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Ulmosenjoen valuma-alue sijaitsee Jänisjärven lähialueella. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.
Ulmosenjoen valuma-alueen pääuoma on Suistamonjärven itäpuolella Sarkajoki, johon Rekijärvikin laskee pienen Sammallammen kautta. Rekijärveen tulee lyhyt suo-oja itäpuoliselta suolta. Lisäksi siihen laskee länsipuolelta viereinen Särkilampi (Плотеичное, Ploteiyšnoje). Yölammella (Ночное, Notšnoje), joka sijaitsee itäpuolella, ei näyttäisi olevan laskuojaa.
Lähteitä > Huomioita

1 2 3  Asia on luettu venäjänkielisen Wikipedian artikkelista ru:Рекиярви, jossa on siihen lähde.
1 2 3  Asia katsottu ja mitattu Internetin karttapalveluista kuten esimerkiksi Google Earth, GeoMixer tai ACME.
Käännös suomeksi
Roepie Kruize

| Mitalit | Mitalit | Mitalit |  |
| --- | --- | --- | --- |
|  Kruize vuonna 1969. |  Kruize vuonna 1969. |  Kruize vuonna 1969. |  |
Maa:   Alankomaat
Miesten maahockey
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 |  |  |
|  Pronssia | Lontoo 1948 |  |  |
Jan Hendrik ”Roepie” Kruize (18. tammikuuta 1925 Heemstede – 14. helmikuuta 1992 Haag) oli alankomaalainen maahockeypelaaja ja olympiamitalisti.
Kruize kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948. Kruize kuului kuuluisaan maahockeysukuun: hänen Gerrit-veljensä ja poikansa Hans, Hidde (olympiapronssimitalisti 1988) ja Ties pelasivat kaikki kesäolympialaisissa.
Roelof Klein

| Mitalit | Mitalit | Mitalit |  |
| --- | --- | --- | --- |
|  Roelof Klein (oikealla), François Brandt ja heidän perämiehenään toiminut ranskalainen poika Pariisin olympialaisissa 1900. |  Roelof Klein (oikealla), François Brandt ja heidän perämiehenään toiminut ranskalainen poika Pariisin olympialaisissa 1900. |  Roelof Klein (oikealla), François Brandt ja heidän perämiehenään toiminut ranskalainen poika Pariisin olympialaisissa 1900. |  |
Maa:   Alankomaat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | perämiehellinen kaksikko |  |
|  Pronssia | Pariisi 1900 | kahdeksikko |  |
Roelof Klein (7. kesäkuuta 1877 Lemmer – 13. helmikuuta 1960 Montclair, New Jersey) oli alankomaalaissyntyinen soutaja ja olympiavoittaja. Hän edusti Alankomaita vuoden 1900 kesäolympialaisissa Pariisissa, jossa hän voitti kultaa perämiehellisessä kaksikossa ja sai lisäksi pronssia kahdeksikossa.
Klein opiskeli konetekniikkaa Delftin teknillisessä yliopistossa, työskenteli Shellille ja muutti vuonna 1910 Yhdysvaltoihin, jossa kuoli puoli vuosisataa myöhemmin.
Rakkautta Karibialla

| Rakkautta Karibialla> Coupled |
| --- | --- |
Tyyli:  tosi-tv
Alkuperämaa:   Yhdysvallat
Verkko:   Fox  Sub
Esitetty:  17. toukokuuta 2016 – 2. elokuuta 2016
Tuotantokausia:  1
Ikäraja:  
Aiheesta muualla
IMDb 
Rakkautta Karibialla (Coupled) on yhdysvaltalainen tositelevisiosarja, jota esitettiin Yhdysvalloissa Fox-kanavalla vuonna 2016. Sarjassa joukko nuoria miehiä ja naisia etsivät itselleen kumppania Karibian Anguillalla.  Ohjelmaa juontaa näyttelijä Terrence J. Sarja jäi yhden tuotantokauden mittaiseksi.
Suomessa Sub alkoi esittää sarjaa 15. elokuuta 2017.
Juoni

Karibian saarella on 12 naista, jotka etsivät sitä oikeaa. Sinkkumiehet saapuvat paikalle yksitellen tavatakseen kunkin naisen erikseen kasvokkain. Ensikohtaamisen jälkeen naiset päättävät, haluavatko he jatkaa tapailua. Jos nainen poistuu vasemmalle, hän ei halua enää tavata miestä, kun taas kiinnostuneet naiset kulkevat oikealle (perustuen deittisovellus Tinderiin).
Suhteissa valta vaihtuu nopeasti, ja sen jälkeen on miehen vuoro valita kaksi hänestä kiinnostunutta naista, joiden kanssa hän haluaa tehdä lähempää tuttavuutta. Vuorokauden jälkeen miehen on päätettävä kummalle hän antaa pakit, jolloin toisen naisen on palattava odottamaan seuraavaa miestä. Ohjelman aikana muodostuu useita pareja ja lopulta he itse päättävät suhteensa jatkosta.
Aiheesta muualla

Rakkautta Karibialla Internet Movie Databasessa (englanniksi)
Red Faction (pelisarja)

| Red Faction |
| --- | --- |
Kehittäjä:  Volition
Lajityyppi:  ammuntapeli
Ensijulkaisu:  Red Faction (2001)
Viimeisin julkaisu:  Red Faction: Armageddon (2011)
Aiheesta muualla
MobyGames
Lisää peliartikkeleitaVideopelien teemasivulla
Red Faction on Volitionin kehittämä ammuntapelisarja. Pelit sijoittuvat Marsiin.
Pelit

| Nimi | Vuosi | Alustat | Huomioitavaa |
| --- | --- | --- | --- |
| Red Faction | 2001 |  |  |
| Red Faction II | 2002 |  |  |
| Red Faction: Guerrilla | 2009 |  |  |
| Red Faction: Armageddon | 2011 |  |  |
Aiheesta muualla

Pelisarja MobyGamesissä (englanniksi)
Rodópoli

| Rodópoli Ροδόπολη |
| --- | --- |
 Kunnallisyksikön sijainti
 Rodópoli
 Koordinaatit: 38°7′1″N, 23°52′33″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Diónysos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  490306
Väkiluku (2011):  2 078
Aikavyöhyke:  UTC+2
 – Kesäaika:  UTC+3
Postinumero:  145 74
Suuntanumero(t):  210
Infobox OKVirheellinen NIMI-arvo: 
Rodópoli (kreik. Ροδόπολη) on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Ροδόπολης, Dimotikí Enótita Rodópolis) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2 078 (vuonna 2011).
Rodópoli, suomeksi ”Ruusukaupunki”, sijaitsee Pentéli-vuoren juurella sen luoteispuolella, linnuntietä noin 20 kilometriä koilliseen Ateenan keskustasta. Se on Ateenan koillisimpia esikaupunkeja. Vuoteen 1981 saakka kaupungin nimi oli Bála (Μπάλα).
Rodópoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Drosián, Kryonérin ja Stamátan kanssa, jolloin se muuttui uuden kunnan kunnallisyksiköksi.
Risto Räppääjä (albumi)

| Risto Räppääjä Risto Räppääjä |
| --- | --- | --- |

Soundtrack-albumin tiedot
 Julkaistu: 2008
 Kesto: 32.02
 Levy-yhtiö: Liverace, EMI Finland
Risto Räppääjä muut julkaisut
|   | Risto Räppääjä 2008 |   |
Risto Räppääjä on samannimisen elokuvan soundtrack vuodelta 2008. Sen julkaisi EMI. Soundtrackin kappaleet on säveltänyt Iiro Rantala ja sanoittanut Sinikka sekä Tiina Nopola.
Kappaleet

Ei hassumpaa – 2.58
Minä kaipaan vanhaan kotiin takaisin – 1.51
Viluräppi – 0.43
Hei, Nuudelipää – 1.44
Oon hattarasi sun – 1.34
Pussita ja pakasta (a cappela) – 0.36
Pussita ja pakasta – 0.47
Oon hattarasi sun (reggae) – 1.17
Oon hattarasi sun (rock) – 2.24
Rankkaa – 2.47
Tärisee, värisee – 4.03
Mies jolla on tunteita – 2.56
Elvin Tomutuslaulu – 2.53
Olen ehkä ulkoisesti hiiri – 2.14
Jos joskus yleensä lapsen tapaan – 3.06
Richard Blumenthal

| Richard Blumenthal |
| --- | --- |

Yhdysvaltain senaattori Connecticutista
 3. tammikuuta 2011 –  Yhdessä Chris Murphyn kanssa  
Edeltäjä:  Christopher Dodd
Connecticutin 23. oikeusministeri
 9. tammikuuta 1991 – 5. tammikuuta 2011  
Edeltäjä:  Clarine Nardi Riddle
Seuraaja:  George Jepsen
Henkilötiedot
Syntynyt: 13. helmikuuta 1946 (ikä 78) New York City, New York, Yhdysvallat
Ammatti:  poliitikko
Puoliso:  Cynthia Malkin
Lapset:  4
Tiedot
Puolue:  demokraatit
Uskonto:  juutalaisuus
 Nimikirjoitus
Aiheesta muualla
www.blumenthal.senate.gov
Richard Blumenthal (s. 13. helmikuuta 1946 Brooklyn, New York) on yhdysvaltalainen demokraattipoliitikko. Hän on toiminut vuodesta 2011 lähtien Connecticutin osavaltion senaattorina Yhdysvaltain senaatissa, jossa hänen nykyinen virkakautensa päättyy tammikuussa 2023.
Ennen politiikkaan lähtemistä Blumenthal opiskeli 1960-luvulla Harvardissa, Cambridgessa ja Yalessa.
Yliopisto-opiskelunsa vuoksi Blumenthalille myönnettiin vuosina 1965–70 useita kertoja lykkäystä asepalveluksen suorittamisesta. Blumenthal liittyi armeijaan lopulta vasta vuonna 1970, jolloin hänet sijoitettiin Yhdysvaltain merijalkaväen reserviin, mikä käytännössä esti hänen lähettämisensä Vietnamin sotaan. Tästä huolimatta Blumenthal on antanut myöhemmällä urallaan useita kertoja ymmärtää palvelleensa Vietnamissa. Asia nousi esille yhdysvaltalaisessa mediassa Blumenthalin pyrkiessä Yhdysvaltain kongressiin vuonna 2010. Blumenthal vapautettiin reservistä vuonna 1976 kersanttina.
Blumenthal valittiin Connecticutin osavaltionkongressiin ensimmäisen kerran vuonna 1984. Blumenthal työskenteli Connecticutin kongressissa aina vuoteen 1990 asti, jolloin hänet nimitettiin Connecticutin osavaltion oikeusministeriksi (attorney general). Oikeusministerinä hän työskenteli aina vuoteen 2010 saakka, jolloin hän lähti ehdolle Yhdysvaltain kongressivaaleihin.
Risto Räppääjä ja kuuluisa Kamilla

| Risto Räppääjä ja kuuluisa Kamilla |
| --- | --- |

Kirjailija:  Sinikka Nopola ja Tiina Nopola
Kieli:  Suomi
Genre:  nuortenkirjallisuus
Kustantaja:  Tammi
Julkaistu:  2009
Ulkoasu:  sidottu
Sivumäärä:  104
ISBN:  978-951-31-4998-7
Sarja: Risto Räppääjä
Edeltävä:  Risto Räppääjä ja viimeinen tötterö
Löydä lisää kirjojaKirjallisuuden teemasivulta
Risto Räppääjä ja kuuluisa Kamilla on Sinikka Nopolan ja Tiina Nopolan kirjoittama Risto Räppääjä -kirja. Kirja on valmistunut vuonna 2009, ja sen ovat kuvittaneet Aino Havukainen ja Sami Toivonen.
Juoni

Risto on hiihtolomalla ja uskoo sen olevan pilalla, sillä hänen huoneen valtaa lapsitähti Kamilla Puumalainen, Rauha-tädin koulutoverin tytär. Kamilla valmistautuu laulukilpailuun, mikä ärsyttää Ristoa. Sitten Kamilla kuitenkin katoaa.
Rasvasimppu

| Rasvasimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Rasvasimput Comephoridae
Suku::  Comephorus
Laji::  baikalensis
Kaksiosainen nimi
 Comephorus baikalensis  (Pallas, 1776) 
Katso myös
   Rasvasimppu Wikispeciesissä   Rasvasimppu Commonsissa 
Infobox OKNimi-testi OKIUCN-testi OK: 
Rasvasimppu (Comephorus baikalensis syn. Comephorus baicalensis) kuuluu Baikaljärven kotoperäisiin lajeihin samoin kuin lähisukulaisensa pikkurasvasimppu (Comepherus dybowskii). Se on noin 20 senttimetriä pitkä syvänteissä elävä kala, jonka iho on kelmeää ja läpikuultavaa. Sen ruumis on hoikka, vatsaeviä ei ole ja suu on suuri. Kalan rasvapitoisuus on noin 25 %.
Elintavat

Rasvasimput oleilevat päivisin syvässä vedessä, mutta öisin ne tulevat pintavesiin saalistamaan pieniä äyriäisiä. Rasvasimppu kuuluu synnyttäviin kalalajeihin ja lisääntyminen tapahtuu kesällä pintavesissä.
Rasvasimppu on niin rasvainen, että kuolleet kalat nousevat pintaan ja jäätyvät talvella kiinni järven jäähän, mistä niitä keväällä huuhtoutuu rantaan.
Riku Sjöroos

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. maaliskuuta 1995 (ikä 29)
Syntymäpaikka: Turku, Suomi
Pelipaikka: vasen laitahyökkääjä
Pituus: 182 cm
Seura
Seura: IFK Mariehamn
Pelinumero: 20
Junioriseurat
2006–2013: TPS
Seurat
| Vuodet | Seura | O | (M) |
| 2012–2018 | TPS | 102 | (15) |
| 2012 | → VG-62 | 1 | (0) |
| 2013–2014 | → ÅIFK | 37 | (6) |
| 2019- | IFK Mariehamn | 38 | (1) |
| Yhteensä | Yhteensä | 178 | (22) |
Maajoukkue
| 2010 | Suomi U15 | 4 | (1) |
| 2011 | Suomi U16 | 16 | (3) |
| 2012 | Suomi U17 | 7 | (1) |
| 2013 | Suomi U18 | 12 | (3) |
| 2014 | Suomi U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 25. marraskuuta 2020.
Riku Sjöroos (s. 10. maaliskuuta 1995 Turku) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan vasen laitahyökkääjä.
Sjöroos oli alun perin TPS:n juniorikoulun kasvatti. Hän pelasi aluksi TPS:n yhteistyöseurassa Åbo IFK:ssa kaudella 2012 Kakkosta. Kaudella 2013 hän pelasi ensimmäisen Vekkausliigaottelun 18. elokuuta 2013 tullessaan vaihdosta kentälle ottelussa TPS-VPS. Sen jälkeen hän vakinaisti paikkansa TPS:n kokoonpanossa kaudella 2015, jolloin TPS pelasi kaudelle 2017 asti Ykköstä nousten kauden päätteeksi Veikkausliigaan. Veikkausliigakauden 2018 jälkeen Sjöroos siirtyi IFK Mairehamnin riveihin.
Riku Sjöroos on pelannut kauden 2020 loppuun mennessä TPS:n ja IFK Mariehamnin riveissä 76 Veikkausliigan ottelua viiden kauden aikana ja tehnyt niissä viisi maalia.
Ratas

Ratas voi tarkoittaa ainakin seuraavia:
vesiratas, virtaavan veden energian hyödyntämiseen käytettävä väline
hammasratas eli hammaspyörä, voimansiirtoväline
Ratas, sysmäläinen rockyhtye
Oy Insinööritoimisto Ratas, suomalaisten SS-vapaaehtoisten värväyksessä käytetty peiteyritys
Ratas Music Group, 2009 perustettu levy-yhtiö
Ratas, sukunimenä:
Jüri Ratas (s. 1978), Viron pääministeri 2016–2021
Rein Ratas (1938–2022), virolainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ratas”, voi hakea sivunnimihaulla, laajalla sivunnimihaulla tai tekstihaulla.
Rajajoen rautatieasema

| Rajajoen rautatieasema |
| --- | --- |

Koordinaatit:  60.149228°N, 29.987547°E
Rakennustyyppi:  rautatieasema
Valmistumisvuosi:  1917
Purkuvuosi:  1944
Suunnittelija:  Bruno Granholm
Tyylisuunta:  jugend
Julkisivumateriaali:  rapattu tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rajajoen rautatieasema (lyh. Rj, ratakm 409+000) sijaitsi Riihimäki–Pietari-radan varrella Terijoen Rajajoen kylässä. Se oli ennen toista maailmansotaa Suomen ja Neuvostoliiton välinen raja-asema. Rautatiehallituksen pääarkkitehdin Bruno Granholmin suunnittelemaa rakennusta on kutsuttu yhdeksi Suomen kauneimmista rautatieasemista. Toisen maailmansodan aikana vaurioituneesta asemasta on nykyään jäljellä enää perustuksia.
Historia

Riihimäen ja Pietarin välinen rata oli valmistunut jo 1870 ja Terijoen pitäjän alueella toimi ennestään useita muita asemia, mutta Rajajoen rautatieaseman rakentaminen aloitettiin vasta ensimmäisen maailmansodan alla. Se tuli tarpeelliseksi, kun alueen pietarilaiset huvila-asukkaat joutuivat jäämään junasta 17 kilometriä Rajajoen jälkeen sijainneella Terijoen asemalla. Venäjän puolella oli pysäkki aivan rajan tuntumassa Valkeasaaressa, mutta Suomen suuriruhtinaskunnan tullivirkailijoiden toimipiste oli vasta Terijoella, josta matkustajat kulkivat vaunukyydeillä tai paikallisliikenteen junilla takaisin Rajajoen suuntaan.
Sodan aikana keskeneräistä rakennusta käytettiin venäläisenä sotilassairaalana, kunnes se otettiin varsinaiseen käyttöönsä 1. joulukuuta 1917. Rajajoen rautatieasema oli alun perin tarkoitettu Suomen suuriruhtinaskunnan ja Venäjän keisarikunnan väliseksi raja- ja tulliasemaksi, mikä selittää sen poikkeuksellisen suuren koon ja komean ulkonäön. Asema rakennettiin junaraiteiden väliin, jonne kulku tapahtui tunneleiden kautta.
Suomen julistauduttua itsenäiseksi vain muutama päivä aseman käyttöönoton jälkeen Rajajoen rautatieasemasta tuli samalla Suomen ja Neuvosto-Venäjän välinen raja-asema. Valtakuntien välinen raja kulki keskellä Rajajokea noin puolen kilometrin päässä rautatieasemasta. Asemarakennuksessa pidettiin myös Suomen ja Neuvosto-Venäjän välisiä aseleponeuvotteluja, jotka lopulta johtivat Tarton rauhan solmimiseen joulukuussa 1920. Valtion rautateiden liikenne Pietariin päättyi Suomen sisällissodan aikana keväällä 1918. Venäläiset räjäyttivät Rajajoen yli johtaneen rautatiesillan rajakahakan yhteydessä kesäkuun alussa 1919. Se saatiin osittain liikennöitävään kuntoon vuonna 1921 ja uusi teräsrakenteinen silta valmistui 1925. Sillan luona noin kilometrin päässä asemalta sijaitsi 1. kesäkuuta 1917 avattu Rajajoki raja -niminen liikennepaikka, jossa oli vahtitupa.
1920–1930-luvuilla Rajajoki oli Karjalan kannaksen ainoa rajanylityspaikka ja liikenne asemalla muodostui vilkkaaksi. Rajajoen ja Viipurin välillä kulki useita päivittäisiä junavuoroja ja yksi kansainvälinen vuoro välitti liikennettä myös Neuvostoliiton puolelle. Rajan ylittävä tavaraliikenne oli myös vilkasta. Kaikki Suomen tai Neuvostoliiton puolelta tullut tavara siirtokuormattiin Rajajoella uusiin vaunuihin, ennen kuin matka pääsi jatkumaan. Maailmansotien välisenä aikana Rajajoen rautatieasemasta ja rajanylityspaikasta muodostui suosittu turistinähtävyys, jota vuosittain kävi katsomassa kymmeniä tuhansia ihmisiä.
Asema kärsi pieniä vaurioita jo talvisodassa ja tuhoutui lopullisesti jatkosodan aikana. Rauniot sijaitsevat nykyään aivan E18-tien ja Pietarin läntisen ohitustien risteyksen tuntumassa.
Kuvia

Rajajoen asema osittain tuhoutuneena toisen maailmansodan aikana.
Venäläisiä sotilaita Rajajoen asemalla.
Aseman WC-tilojen jäänteitä vuonna 2006.
Aiheesta muualla

Kuvia tai muita tiedostoja aiheesta Rajajoen rautatieasema Wikimedia Commonsissa
Rhode Islandin kansalliskaarti

| Rhode Islandin kansalliskaarti Rhode Island National Guard |
| --- | --- |

Valtio:   Yhdysvallat –  Rhode Island
Osa joukkoa:  Yhdysvaltain kansalliskaarti
Komentajat
Nykyinen komentaja:   Dan McKee
Rhode Islandin kansalliskaarti (engl. Rhode Island National Guard) on Rhode Islandin osavaltion alainen kansalliskaarti.
Ensimmäiset kansalliskaartia muistuttavat joukot perustettiin jo vuonna 1638 Rhode Islandin siirtokunnan asukkaiden suojelemiseksi. Kaarti koostui vapaista miehistä. Yhdysvaltain itsenäisyyssodan alkaessa Rhode Islandin kansalliskaartin katsotaan tehneen ensimmäinen julkinen sotilaallinen teko, kun kaartilaiset hyökkäsivät brittiläisiä kuunareita vastaan19. heinäkuuta 1769.
Kansalliskaartin komentajana toimii muiden osavaltioiden tavoin paikallinen kuvernööri. Rhode Islandin kuvernöörille kuuluu tätä kautta myös titteli kenraalikapteeni (engl. captain general). Kansalliskaarti koostuu nykyisin maa- ja ilmavoimista.
Koronaviruspandemian aikana osaa kaartilaisista on mobilisoitu esim. avustamaan asukkaiden rokottamisessa.
Richard Gough

Charles Richard Gough (s. 5. huhtikuuta 1962 Tukholma, Ruotsi) on skotlantilainen valmentaja ja entinen jalkapalloilija, joka pelasi keskuspuolustajana. Hän saavutti suurta menestystä Rangersin kapteenina ennen siirtymistään valmennuspuolelle. Hän pelasi myös Skotlannin maajoukkueessa 61 ottelua ja teki niissä kuusi maalia vuosina 1983–1993.
Hänen isänsä on skotlantilainen ja äiti ruotsalainen. Nuoruutensa hän eli Etelä-Afrikassa ja aloitti pelaajauransa Wits Universityn joukkueessa. Hän pelasi urallaan Rangersin ja Wits Universityn lisäksi myös Dundee Unitedissa, Tottenhamissa, Kansas City Wizardsissa, San Jose Clashissä, Nottingham Forestissa sekä Evertonissa.
30. tammikuuta 2004 Gough sai ensimmäisen valmennuspestinsä Skotlannin liigassa Livingston FC:ssä. Hän kuitenkin erosi toukokuussa 2005, vaikka oli pelastanut joukkueen putoamiselta.